Diari Oficial de la Generalitat Valenciana


Sumari del DOGV 9920, del 22-08-2024 (2024/8415)

RESOLUCIÓ de 25 de juliol de 2024, de la Direcció General de Producció Agrícola i Ramadera, de sol·licituds aprovades i denegades, en les ajudes convocades per la Resolució de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9920

Data del DOGV
:   22-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8415

CVE
:   ICAQ-P-1765-6306

Data del document
:   25-07-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * ajuda pública
    * sector agrari
    * ramat
    * ajuda a l'agricultura

Vist el Reial decret 948/2021, de 2 de novembre, pel qual s’establixen les bases reguladores per a la concessió d’ajudes estatals destinades a l’execució de projectes d’inversió dins del Pla d’impuls de la sostenibilitat i competitivitat de l’agricultura i la ramaderia (III), en el marc del Pla de recuperació, transformació i resiliència. Este règim d’ajudes es va comunicar a la Comissió Europea, i es va registrar amb número SA 64107 (2021/XA).

Vista la Resolució de 26 de juny de 2023, de la consellera d’Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l’aplicació d’agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l’exercici 2023 (DOGV 9629, 30.06.2023), amb càrrec a l’aplicació Y49402973OJ46385 714M00 7 MR22000009, línia S1107, amb un import de 634.160,00 euros. Estos fons procedixen dels pressupostos generals de l’Estat, dins del Pla de recuperació, transformació i resiliència de la Unió Europea i dels fons Next Generation.

Vist que s’han desenrotllat les activitats d’instrucció per l’òrgan competent i s’ha efectuat la valoració de les sol·licituds per l’òrgan competent col·legiat previst en el resolc octau de la Resolució de 26 de juny de 2023, s’ha observat en tots els seus tràmits el procediment establit.

Vist l’informe de l’òrgan instructor en relació amb la documentació aportada pels sol·licitants, i les causes que justifiquen tindre per denegades les sol·licituds que no complixen els requisits mínims establits en el Reial decret 948/2021, i la Resolució de 26 de juny de 2023, i per desistides les sol·licituds que no han sigut esmenades dins del termini i en la forma corresponent o a petició dels mateixos sol·licitants, i havent sigut notificades les resolucions de desistiment per l’òrgan instructor a les persones interessades pels mitjans establits en la Llei 39/2015, d’1 d’octubre, del procediment administratiu comú de les administracions públiques.

Vista l’acta de l’òrgan col·legiat, en la qual es conclou que la dotació econòmica que hi ha en esta línia d’ajuda (634.160,00 euros) no és suficient per a poder atendre l’import màxim d’ajuda que es vol concedir (1.208.069,83 euros) d’estes sol·licituds, per la qual cosa resulta necessària l’aplicació del resolc nové, «Criteris de priorització en la concessió de les ajudes» de la Resolució del 26 de juny de 2023.

No obstant això, i d’acord amb el resolc sext de la Resolució de 26 de juny de 2023, de la consellera d’Agricultura, Desenvolupament Rural, Emergència Climàtica i Transició Ecològica, l’import abans esmentat té el caràcter d’ampliable.

Vista la Resolució de 24 de maig de 2024, de la Conselleria d’Hisenda, Economia i Administració Pública, per la qual s’autoritza un ajust entre dotacions de línies de subvenció de l’annex de transferència i subvencions de capital del programa 714M00, MRR Agricultura i Desenvolupament Rural, de la Conselleria d’Agricultura, Ramaderia i Pesca, on s’incrementa la dotació de la línia de concurrència competitiva S1107 per un import de 328.175,36 euros.

Vista la Resolució de 19 de juny de 2024, del conseller d’Agricultura, Ramaderia i Pesca, per la qual s’aprova l’ampliació de crèdit disponible en 573.909,83 euros per a la concessió de subvencions a l’empara de la Resolució de 26 de juny de 2023, on s’aconseguix un import global màxim d’1.208.069,83 euros.

Vist que, amb esta ampliació, la dotació econòmica que hi ha en esta línia d’ajudes és suficient per a poder atendre la totalitat de les sol·licituds que complixen amb els requisits necessaris per a accedir-hi, no resulta necessària la priorització en la concessió de les ajudes contemplada en el resolc nové de la Resolució del 26 de juny de 2023.

I vista la proposta de resolució de concessió formulada pel subdirector general d’Estructures Agràries i Cooperativisme com a president de l’òrgan col·legiat de valoració de les sol·licituds d’ajuda presentades, d’acord amb el resolc octau de la Resolució de 26 de juny de 2023,

RESOLC

*Primer. Concessió de les ajudes*

1. Aprovar la concessió de les ajudes al Programa de suport per a l’aplicació d’agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l’exercici 2023, amb càrrec a l’aplicació C87114165UJ50131 714M00 77044 MR22000009, línia S1107, a 34 expedients per un import total d’1.208.069,83 euros que complixen amb els requisits exigits en la normativa reguladora de la present ajuda, relacionats en l’annex I, que comença amb l’expedient AGPRCI/2023/21, que correspon al sol·licitant amb NIF F49523461 i acaba amb l’expedient AGPRCI/2023/38, que correspon al sol·licitant amb NIF H40467955, on per a cada beneficiari figura la inversió sol·licitada, el tipus d’inversió, l’import subvencionable, la quantia de l’ajuda concedida i la puntuació segons el barem establit en els articles 7 i 25 del Reial decret 948/2021, de 2 de novembre i en el resolc nové de la Resolució de 26 de juny de 2023. La intensitat màxima de l’ajuda serà del 40 % dels costos elegibles. No obstant això, este límit podrà incrementar-se 20 punts percentuals, en el cas de les inversions col·lectives, les que duguen a terme els beneficiaris que s’arrepleguen en l’article 22.1 d (Consorcis o una altra forma de col·laboració publicoprivada, sempre que els projectes d’inversió es destinen a un ús en comú i redunden en benefici d’explotacions concretes que tinguen la consideració de PIMES, els titulars de les quals hauran donat el seu consentiment perquè estos ens sol·liciten l’ajuda) o de beneficiaris que tinguen la condició de jóvens agricultors, segons l’article 24 del Reial decret 948/2021, de 2 de novembre.

2. Denegar la concessió de les ajudes al Programa de suport per a l’aplicació d’agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l’exercici 2023, i pels motius relacionats en l’annex II d’esta proposta.

*Segon. Justificació de les inversions*

El termini límit per a executar completament el projecte d’inversió serà de sis mesos a partir de la concessió de l’ajuda, d’acord amb l’apartat onzé de la resolució de 26 de juny de 2023.

La documentació justificativa de l’execució completa del projecte d’inversió es presentarà com a màxim tres mesos després de la seua finalització, mitjançant la modalitat de compte justificatiu en qualsevol de les modalitats previstes en la secció 2a del capítol II del títol II del Reial decret 887/2006, de 21 de juliol, pel qual s’aprova el Reglament de la Llei 38/2003, de 17 de novembre, general de subvencions.

La sol·licitud de pagament i la documentació justificativa es presentaran de manera telemàtica, a través de la seu electrònica de la Generalitat en el següent URL: sede.gva.es/va/proc22428

Els beneficiaris de les ajudes garantiran el compliment del principi de no causar perjuís significatius al medi ambient (principi do no significant harm – DNSH), d’acord amb el que preveu el Pla de recuperació, transformació i resiliència durant totes les fases del disseny i execució del projecte de què es tracte i, de manera individual, per a cada activitat dins d’este. Així mateix, hauran de mostrar garanties que les seues actuacions no incidixen negativament sobre l’objectiu mediambiental de la protecció i recuperació de la biodiversitat i els ecosistemes. En cas d’incompliment de les obligacions previstes en este apartat, procedirà el reintegrament total o parcial de les quantitats percebudes, per la persona o entitat beneficiària en funció de l’abast de l’incompliment.

De conformitat amb el que disposen els apartats 4 i 5 de l’article 31 de la Llei 38/2003, de 17 de novembre, s’establix en l’article 6.4. del Reial decret 948/2021, que el període mínim, a comptar de la data d’adquisició del bé o l’execució de les inversions, durant el qual els beneficiaris últims hauran de destinar els béns subvencionats a la fi concreta per al qual es concedixen les subvencions de la secció quarta del capítol II d’este reial decret serà de cinc anys.

*Tercer. Transparència, subministrament d’informació i dades obertes*

1. Les persones beneficiàries de la subvenció han de complir les obligacions de transparència que preveu la Llei 19/2013, de 9 de desembre, de transparència, accés a la informació pública i bon govern; la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions.

2. En particular, les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

a) Perceben durant el període d’un any ajudes o subvencions públiques en una quantia superior a 100.000 euros.

b) Perceben durant el període d’un any natural ajudes o subvencions de les entitats públiques de la Comunitat Valenciana arreplegades en l’article 3 de la Llei 1/2022 en una quantia superior a 50.000 euros.

c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, s’han de publicar en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6 i l’econòmica i pressupostària de l’article 8 d’esta. La publicació es farà per mitjà de la pàgina web de l’entitat, o bé mitjançant la plataforma TEP - Transparència Entitats Privades, de GVA Oberta, a la qual es pot accedir en <https://gvaoberta.gva.es/va/tep.>

Esta informació s’haurà de publicar a partir de l’any següent a aquell en què s’hagen superat els llindars establits i haurà de mantindre’s publicada durant, almenys, quatre anys naturals.

3. Sense perjuí de les obligacions que preveuen els apartats anteriors, totes les entitats beneficiàries de subvenció han de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana, en mitjans de difusió com ara cartells, materials impresos, mitjans electrònics o audiovisuals i qualsevol altre mitjà de publicitat que es faça de l’activitat subvencionada.

En particular, d’acord amb l’article 28 del Reial decret 948/2021, les persones beneficiàries hauran de fer constar en les actuacions, incloent-hi qualsevol documentació o publicació de qualsevol índole i suport, actuació de comunicació o visibilitat, premis i publicitat, que són finançades per la Unió europea-Next Generation EU, segons el Pla presentat pel Ministeri d’Agricultura, Pesca i Alimentació. Així mateix, hauran de complir les obligacions que s’establixen en els articles 14 i 18 de la Llei 38/2003, de 17 de novembre, general de subvencions, i la restant legislació aplicable.

4. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la Llei 1/2022, de 13 d’abril, en el termini de 15 dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja fet el requeriment podrà acordar, amb un advertiment i una audiència previs a la persona interessada, la imposició de multes coercitives en els termes que preveu l’article 5 de la Llei 1/2022, de 13 d’abril.

5. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

Contra esta resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d’1 d’octubre, del procediment administratiu comú de les administracions públiques,  un recurs de reposició davant el mateix òrgan que l’ha dictada en el termini d’un mes, a comptar de l’endemà de la publicació. Igualment, podrà interposar-se directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar de l’endemà de la publicació, de conformitat amb el que preveu l’article 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 25 de juliol de 2024

Mª Ángeles Ramón-Llin Martínez

Directora general de Producció Agrícola i Ramadera

Esta disposició conté annexos. Consulteu-ne la versió en PDF.